वर्ष 2015 में संगरूर शहर को मिले कई प्रोजेक्ट: सीपीएस
शिरोमणिअकाली दल और भाजपा की सरकार ने इस साल कई बड़े प्रोजेक्ट जिले में शुरू किये, जिनमें संगरूर का रेलवे ओवरब्रिज, बस अड्डा, मेरिटोरियस स्कूल, पुनर्वास केंद्र आदि मुख्य तौर पर शामिल हैं।
मुख्य संसदीय सचिव प्रकाश चंद गर्ग ने इन प्रोजेक्टों के लिए मुख्यमंत्री प्रकाश सिंह बादल, उप मुख्यमंत्री सुखबीर सिंह बादल और वित्त मंत्री परमिंदर सिंह ढींढसा का विशेष धन्यवाद किया। गर्ग ने कहा कि शिरोमणि अकाली दल के सीनियर नेता सुखदेव सिंह ढींढसा के नेतृत्व में जिला लगातार प्रगति कर रहा है और करता रहेगा।
उन्होंने दावा किया कि बिजली सप्लाई में सुधार के लिए दो नए ग्रिड बनाए जा रहे हैं, जिनमें सोहियां रोड पर लगने वाले 66 के.वी. ग्रिड पर करीब 5 करोड़ रुपए और भवानीगढ़ में 220 के.वी. के ग्रिड पर 16 करोड़ 43 लाख रुपए खर्च किये जा रहे हैं। संगरूर शहर में निर्विघ्न बिजली सप्लाई प्रोजेक्ट का कार्य युद्ध स्तर पर चल रहा है, जिसके लिए 25 करोड़ 60 लाख रुपए खर्च किये जा रहे हैं। बड़े बिजली प्रोजेक्ट के तहत 12.5 एम.वी.ए के कनौई और खिलरियां में ग्रिड स्थापित किये जा रहे हैं। शहर संगरूर में 134 नये ट्रांसफार्मर रखे जाएंगे, जबकि 67 ट्रांसफर्मरों की क्षमता में बढ़ोतरी की जाएगी।
उन्होंने बताया कि इस साल संगरूर शहर के लिए नये बस स्टैंड का कार्य शुरू करवाया गया, जो कि 2016 के जुलाई महीने तक मुकम्मल कर लिया जाएगा। घाबदा में नए मैरिटोरियस स्कूल के निर्माण का कार्य शुरू करवाया गया। उन्होंने बताया कि इस स्कूल पर 27 करोड़ 50 लाख रुपए का खर्च आने का अनुमान है। शहर के ऐतिहासिक रणबीर कालेज के लिए करीब 2 करोड़ रुपए की राशि खर्च की जा रही है।
गर्ग ने बताया कि शहर के विकास कार्यों के लिए एक अरब रुपए से अधिक की राशि पंजाब सरकार ने मंजूरी कर दी है। इस राशि से शहर में संपूर्ण पीने वाला शुद्ध पानी, सौ प्रतिशत क्षेत्र में सीवरेज, स्ट्रीट लाइटें, दो सीवरेज ट्रीटमेंट प्लांट और सड़कों का निर्माण किया जाएगा। 91 करोड़ 20 लाख की राशि से शहर में सौ प्रतिशत सीवरेज की 23 किलोमीटर नई पाइपें बिछाना और पुरानी पाइपों की मरम्मत, पूरे शहर में शुद्ध पानी की सप्लाई के लिए तीन नये ट्यूबवेल, सोहीयां रोड पर ढाई एकड़ में 11 एम.एल.डी सीवरेज ट्रीटमेंट प्लांट, 4 एम.एल.डी के लिए ज़मीन देने के निर्देश और एक एकड़ जमीन बरनाला रोड पर शामिल हैं।
bho_Deva awa_Deva awa_Deva hin_Deva hin_Deva hin_Deva